Αλβέρτος της Σαξονίας-Αλτεμβούργου

Ο Αλβέρτος (γερμ. Albrecht, 14 Απριλίου 1843 - 22 Μαΐου 1902) του Οίκου των Βέττιν ήταν πρίγκιπας της Σαξονίας-Αλτεμβούργου.

Βιογραφία
Ο Αλβέρτος Ερρίκος Ιωσήφ Κάρολος Βίκτωρ Γεώργιος Φρειδερίκος ήταν το πρώτο παιδί και ο μόνος γιος του Εδουάρδου της Σαξονίας-Αλτεμβούργου και της Λουίζας Καρολίνας, κόρης του Ερρίκου ΙΘ΄ Ρόυς του Γράιτς.

Το 1902 απεβίωσε στο Ράμπλιν του Μεκλεμβούργου σε ηλικία 59 ετών.

Οικογένεια
Νυμφεύτηκε πρώτα το 1885 τη Μαρία, κόρη του Φρειδερίκου Καρόλου της Πρωσίας, και είχε δύο τέκνα:
 Όλγα Ελισάβετ Καρόλα Βικτωρία Μαρία Άννα Αγνή Αντωνία (1886 - 1955), παντρεύτηκε τον Καρλ Φρέντερικ φον Πύκλερ-Μπούργκχαους, Κύριο του Γκρόντιτς, πολιτικό.
 Μαρία (1888 - 1947), παντρεύτηκε τον Ερρίκο ΛΕ΄ Ρόυς του Κέστριτς.

Το 1888 η Μαρία απεβίωσε μετά τη γέννα της δεύτερης κόρης της και το 1891 ο Αλβέρτος έκανε δεύτερο γάμο με την Ελένη, κόρη του Γεωργίου Αυγούστου του Μεκλεμβούργου-Στρέλιτς. Δεν απέκτησαν απογόνους.

Πρόγονοι

 Παραπομπές 

Πηγές
 Lundy, Darryl. "The Peerage: Albrecht Heinrich Joseph Prinz von Sachsen-Altenburg". Retrieved 14 October 2010.

 Εξωτερικοί σύνδεσμοι 


Κατηγορία:Οίκος των Βέττιν